मुम्बई इंडियन्स की राशि सिंह है। इसका स्वामी सूर्य माह के आरम्भ में अष्टम भाव में है लेकिन लग्न को लाभेश बुध देख रहा है। छठे भाव का स्वामी शनि वक्री होकर तीसरे भाव में राहु के साथ स्थित है। दसमेश शुक्र अष्टम में होकर अस्त भी है। लाभेश सप्तम में है। इन सब कारणो से टीम को औसत परिणाम मिलता दिख रहा है। लेकिन अप्रैल मध्य के बाद लग्नेश और दसमेश की स्थिति बेहतर होगी और टीम के सितारे साथ देते नजर आएंगे। अगर टीम के कप्तान के गोचर की बात करें तो रिकी पोंटिंग की नाम राशि तुला है। लग्न पर राहु और शनि स्थित हैं लग्नेश छठे भाव में स्थित है। ये स्थिति शुभ नहीं कही जाएगी। षष्ठेश अष्टम भाव में है यह भी सही स्थिति नहीं है। कर्म स्थान का स्वामी चंद्रमा है जो निरंतर परिवर्तनशील है अत: वह अपनी स्थिति के अनुसार अनुकूलता या प्रतिकूलता देता रहेगा। लाभेश सूर्य का छठे भाव का गोचर अनुकूल परिणाम दिलाएगा। अत: रिकी पोंटिंग की किस्मत के सितारे टीम के लिए अधिक सहयोगी नहीं रहेंगे। अत: टीम से औसत दर्दे के प्रदर्शन की ही उम्मीद की जा सकती है।